Salbutamol

Mae salbutamol (a elwir hefyd yn albuterol mewn rhai gwledydd megis yr Unol Daleithiau) yn fath o feddyginiaeth. Mae'n froncoledydd. Mae hyn yn golygu ei fod yn gwneud y bronciolynnau - y tiwbiau sy'n dod ag ocsigen i'r ysgyfaint - i ehangu. Mae hyn yn ei gwneud yn haws i ocsigen gyrraedd yr ysgyfaint. O'r ysgyfaint, mae ocsigen yn mynd i mewn i'r gwaed ac yn teithio i weddill y corffBMA New Guide to Medicine & Drugs Rhif 8 (2015) ISBN13:9780241183410 tudalen 382 salbutamol.

 Enwau eraill ar gyfer salbutamol 
bawd|chwith|Brand Salamol o salbutamol
Mae salbutamol yn enw ar gyffur generig. Yn yr Unol Daleithiau a rhai gwledydd eraill yr enw generig yw albuterol

Mae yna lawer o enwau brand gwahanol ar gyfer salbutamol. Y mwyaf cyffredin yw Aromir, Asmasol,  Salamol, Ventmax, Ventodisks a Ventolin.

 Defnydd 
Mae salbutamol yn froncoledydd sympathomimetig sy'n cael ei ddefnyddio i drin cyflyrau megis asthma, clefyd rhwystrol cronig yr ysgyfaint a gwayw ar gyhyrau llyfn y bronci; cyflyrau lle mae'r llwybrau anadlu yn cael eu culhauGIG Cymru Asthma  adalwyd 20 Ionawr 2018.

Gan salbutamol ymlacio cyhyrau'r groth ac mae'n cael ei ddefnyddio weithiau i geisio rhwystro esgor cynamserolNet Doctor Ventolin infusion (salbutamol)  adalwyd 20 Ionawr 2018.

 Dos 
Mae salbutamol ar gael fel tabledi, capsiwlau rhyddhad araf, hylif (ffisig) a phigiad ond gan amlaf mae'n cael ei weini mewn moddion i'w anadlu trwy nebiwlydd neu fewnanadlyddWeb MD Bronchodilators and Asthma adalwyd 20 Ionawr 2018. Y dosiau mwyaf cyffredin yw 8–16 mg y dydd mewn tabledi / ffisig; 400-800 micro gram y dydd trwy fewnanadlydd a 2.5 – 20 mg y dydd mewn nebiwlydd. Mae tabledi a ffisig yn gweithio o fewn 30 i 60 munud a rhwng 5 i 15 munud o'i anadlu.

Mae salbutamol ar gael trwy ragnodi gan feddyg neu weithiwr iechyd awdurdodedig arall yn unig yn y Deyrnas Gyfunol.

 Sgil effeithiau 
Gall sgil effeithiau cyffredin salbutamol gynnwys:
 anesmwythder
 cryndod yn y cyhyrau
 pryder / tyndra nerfol
 cur pen

Gall sgil effeithiau llai cyffredin a mwy difrifol gynnwys:
 cramp yn y cyhyrau
 crychguriad y galon
 anadlu yn mynd yn anoddach yn hytrach na mynd yn haws

Does dim tystiolaeth bod salbutamol yn creu problemau o'i ddefnyddio pan fo'r claf yn feichiog neu'n bwydo ar y fron.

Cyfeiriadau

Categori:Prosiect Wici-Iechyd
Categori:Cyffuriau trin asthma
Categori:Meddyginiaethau Hanfodol Sefydliad Iechyd y Byd